- Der er enormt gladt, derude. Sådan lyder det fra vagtchef ved Nordjyllands Politi Per Vagn Nielsen søndag eftermiddag. De glatte veje er formentlig skyld i at en traktor og en personbil klokken 13.28 kolliderede på Vilstedvej ved Løgstør. - Der er blevet sendt en ambulance til stedet, men det er primært materiel skade, der er sket, siger vagtchefen. Det var også glat føre, som lørdag kort før klokken 21.30 kostede en 37-årig mand livet på Aalborgvej, få kilometer fra søndagens kollision. Ud over den 37-årige, der mistede livet kom seks personer til skade. Fem slap med mindre kvæstelser mens en 19-årig kvinde er i kritisk, men stabil tilstand.

Opsummering:
En traktor og en personbil er søndag eftermiddag kørt sammen på Vilstedvej ved Løgstør.